open-index/open-wikipedia-markdown huggingface dataset:
Karan Johar

**Karan Johar** (s. 25. toukokuuta 1972 Bombay) on intialainen elokuvaohjaaja, -tuottaja, -käsikirjoittaja ja televisiojuontaja, joka työskentelee hindinkielisessä elokuvateollisuudessa. Hän on elokuvatuottaja Yash Joharin ja Hiroo Joharin poika.

Ensimmäinen Joharin ohjaama elokuva *[[Kuch Kuch Hota Hai]]* sai ensi-iltansa vuonna 1998 ja voitti kahdeksan Filmfare Awards -palkintoa. Myös seuraava elokuva, vuonna 2001 ilmestynyt *[[K3G – Ilon päiviä, surun päiviä]]*, oli suuri menestys ja voitti viisi Filmfare Awards -palkintoa. Hänen kolmas ohjauksensa *[[Kabhi Alvida Naa Kehna]]* sai ensi-iltansa vuonna 2006. Elokuva rikkoi Joharin aiemman elokuvan *K3G – Ilon päiviä, surun päiviä* viisi vuotta kestäneen ennätyksen kansainvälisesti eniten tuottaneena intialaisena elokuvana. Hänen seuraava elokuvansa *[[My Name Is Khan]]* ilmestyi vuonna 2010 ja rikkoi myös myyntiennätyksiä.

Johar juontaa *[[Koffee with Karan]]* -nimistä keskusteluohjelmaa, jossa hän haastattelee Bollywood-tähtiä ja muita intialaisia julkisuuden henkilöitä.

Intian valtio myönsi hänelle Padma Shri -palkinnon vuonna 2020.

## Yksityiselämä
Johar sai sijaissynnyttäjän avulla kaksoset helmikuussa 2017.

## Filmografia

### Näyttelijä

## Lähteet

## Aiheesta muualla

* 
* 
*
Manfred Oettl Reyes

**Manfred Oettl Reyes** (s. 23. lokakuuta 1993 München, Saksa) on perulainen alppihiihtäjä. Hän edustaa seuratasolla saksalaista Ski-Club Bergeniä. Oettl vaihtoi kansalaisuutensa saksalaisesta perulaiseksi kesäkuussa 2009.

Oettl osallistui olympialaisiin ensimmäistä kertaa vuonna 2010. Hän sijoittui suurpujottelussa 67:nneksi, mutta joutui hylätyksi pujottelussa. Oettl kilpaili seuraavana vuonna MM-kisoissa, joissa hän oli suurpujottelun 60. ja pujottelun 63. nopein.

Myös Manfredin sisko Ornella on alppihiihtäjä.

## Lähteet
Sean Murray

**Sean Harland Murray** (s. 15. marraskuuta 1977) on yhdysvaltalainen näyttelijä. Hänet tunnetaan muun muassa roolistaan Timothy McGeenä televisiosarjassa *[[NCIS Rikostutkijat]]*.

## Lapsuus

Murray syntyi Marylandissa Bethesdassa, Washington D.C.:n ulkopuolella. Hän vietti lapsuutensa Coffis Harbourissa, Australiassa. Murrayn äiti Vivienne on amerikkalaisen tuottaja ja käsikirjoittaja Donald Bellisarion neljäs vaimo, mikä tekee Murraysta Bellisarion poikapuolen.

## Perhe
Murrayn nuorempi veli Chad W. Murray on NCIS-sarjan tuottaja, ja hänen äitinsä Vivienne esiintyi NCIS:ssä salaperäisenä punatukkana. Murrayn siskopuoli Troian Bellisario esittää NCIS:ssä Sarah McGeetä, Murrayn hahmon Timothy McGeen siskoa.

Murray meni naimisiin 26. marraskuuta 2005 Carrie Jamesin kanssa. Heidän ensimmäinen lapsensa, tytär, syntyi vuonna 2007, ja poika syntyi vuonna 2010.
Cubicle Coma

**Cubicle Coma** on suomalaisen funk ja jazz -henkistä hip hopia esittävän Half Past Never Band -yhtyeen ensimmäinen studioalbumi. Se julkaistiin Skill Street Entertainmentin kautta 18. toukokuuta 2011.

## Kappaleet
# March In (mukana Sage)
# International Jam (mukana Tenacity)
# I-Feel (mukana Sankofa & Jon?Doe)
# Middle of the Crossroads (mukana Emilia Sisko)
# Sammy Jankis (mukana Zilla Rocca)
# Letters (mukana Jon?Doe)
# Right Timing (mukana Frankifier)
# Color Bars (mukana Zilla Rocca)
# Daily Discussions (mukana V Merc)
# Gold Rush
# Soarin' (mukana Emilia Sisko, Sage & D1)
# Long Lost Nepal

## Arvostelut
* Desibeli.net: 
* Tuoreet Platat: 

## Lähteet
Raimund VI (Toulouse)

**Raimund VI** (*Raymond*,  1156–1222) oli Toulousen kreivi ja Provencen rajakreivi.  Hän oli kuningas Ludvig VI:n tyttärenpoika.

Raimund tuki kataareja, ja kun nämä oli julistettu harhaoppisiksi. Huolestuneet paavi ja kuningas lähtivät ristiretkelle Toulousen kreiviä vastaan. Ristiretkeläiset tuhosivat monia Lounais-Ranskan kaupunkeja.

Raimund joutui kirkonkiroukseen ja luopui vallasta poikansa hyväksi.

## Lähteet

## Aiheesta muualla
*Raimund Pieni Tietosanakirja (suomenkielisen kirjoitusasun lähde)
As It Should Be

**As It Should Be** on suomalaisen funk ja jazz -tyylisät hip hopia esittävän Half Past Never Bandin debyyttialbumi. Se julkaistiin omakustanteena vuonna 2010. Ilmestyessään albumi sai hyvän vastaanoton ja se on loppuunmyyty.

## Kappaleet
# Intro
# Blue Night (mukana Valveuni)
# Can't Stop (mukana Heikki Räisänen (kitarat))
# Streets of Warsaw
# As it Should Be
# Fourth Song (mukana Salla Viitasalo)
# Looking for Answers
# Theirs, Yours and Mine

## Arvostelut
* Desibeli.net: 
* Tuoreet Platat: 

## Lähteet
Morelia

**Morelia** voi tarkoittaa ainakin seuraavia:

* Morelia, kaupunki Michoacánin osavaltiossa Meksikossa
* puupytonit (*Morelia*), pytonkäärmeiden suku.
Agnieszka Gąsienica-Daniel

**Agnieszka Anna Gąsienica-Daniel** (s. 22. joulukuuta 1987 Zakopane) on puolalainen alppihiihtäjä. Hän edustaa seuratasolla AZS AWF Katowicea.

Gąsienica-Daniel on kilpaillut maailmancupissa vuodesta 2004 lähtien. Hänen paras sijoituksensa on 20. tila Aspenin suurpujottelusta 2009.

Gąsienica-Daniel osallistui MM-kisoihin ensimmäistä kertaa vuonna 2005. Hän oli tuolloin suurpujottelussa 31., mutta keskeytti pujottelussa toisella kierroksella. Gąsienica-Daniel osallistui samoihin lajeihin Åren kisoissa 2007, muttei päässyt maaliin saakka kummassakaan niistä. Hän onnistui paremmin Val d’Isèressä 2009, jossa hän sijoittui suurpujottelussa 33:nneksi ja pujottelussa 34:nneksi. Gąsienica-Daniel kilpaili Vancouverin olympialaisissa 2010 viidessä eri lajissa ja sai parhaan sijoituksensa supersuurpujottelusta, jossa hän oli 23. Hän sijoittui Garmisch-Partenkirchenin MM-kisoissa seuraavana vuonna alppiyhdistetyssä kahdeksanneksitoista, minkä lisäksi hän oli pujottelussa 30. ja keskeytti suurpujottelussa.

## Lähteet
Eros (täsmennyssivu)

**Eros** voi tarkoittaa seuraavia:

* Eros, rakkauden jumala kreikkalaisessa mytologiassa. Tähän liittyy:
** erotiikka, aistillinen rakkaus ja rakkauselämä tai yleensä seksuaalisuus
* Eros, miehen etunimi. Tunnettu nimenkantaja on:
** Eros Ramazzotti, italialainen poplaulaja ja lauluntekijä
* 433 Eros, asteroidi
* Eros, yhdysvaltalainen autotraktori vuodelta 1917
Yash Johar

**Yash Johar** (6. syyskuuta 1929 Amritsar – 26. kesäkuuta 2004 Mumbai) oli intialainen elokuvatuottaja. Hänet tunnettiin ylellisissä ja eksoottisissa maisemissa kuvatuista Bollywood-elokuvista, joissa pidettiin yllä intialaisia perinteitä ja perhearvoja.

Johar aloitti uransa käsikirjoittajana, mistä eteni myöhemmin tuottajaksi. Vuonna 1976 hän perusti Dharma Productions -elokuvatuotantoyhtiön, jota johtaa nykyään hänen poikansa Karan Johar.

## Valikoitu filmografia
* *[[Dostana (vuoden 1980 elokuva)|Dostana]]* (1980)
* *[[Duniya]]* (1984)
* *[[Muqaddar Ka Faisla]]* (1987)
* *[[Agneepath (vuoden 1990 elokuva)|Agneepath]]* (1990)
* *[[Gumraah]]* (1993)
* *[[Rudyard Kiplingin Viidakkokirja]]* (1994)
* *[[Duplicate]]* (1998)
* *[[Kuch Kuch Hota Hai]]* (1998)
* *[[K3G – Ilon päiviä, surun päiviä]]* (2001)
* *[[Kal Ho Naa Ho]]* (2003)

## Aiheesta muualla
* 
*
Ioan-Gabriel Nan

**Ioan-Gabriel Nan** (s. 3. syyskuuta 1980 Bran) on romanialainen alppihiihtäjä. Hän edustaa seuratasolla CS Dinamo Braşovia.

Nan on kilpaillut maailmancupissa yhteensä kolmessa osakilpailussa vuodesta 2010 alkaen, muttei ole päässyt 30 parhaan joukkoon vielä yhdessäkään kisassa. Hän osallistui MM-kisoihin ensimmäistä kertaa St. Moritzissa 2003, jossa hän sijoittui suurpujottelussa 62:seksi, mutta keskeytti pujottelussa ensimmäisellä kierroksella. Nan oli Åren kisoissa 2007 pujottelussa 26. ja suurpujottelussa 29. Hän uusi pujottelusijoituksensa Val d'Isèressä 2009, mutta keskeytti tuolloin suurpujottelussa jo ensimmäisellä kierroksella. Nan kilpaili samoissa lajeissa Vancouverin olympialaisissa 2010, joissa hän sijoittui suurpujottelussa 49:nneksi ja keskeytti pujottelussa. Hän ei päässyt maaliin kummassakaan lajissa Garmisch-Partenkirchenin MM-kisoissa 2011.

## Lähteet
Iamos

**Iamos** () oli kreikkalaisessa mytologiassa Euadnen ja Apollonin poika. Hänen äitinsä häpesi raskaaksi tuloaan ja hylkäsi vastasyntyneen poikansa. Kaksi käärmettä kuitenkin ruokki lasta hunajalla, ja kun lapsi löydettiin terveenä orvokkien keskeltä, hänen äitinsä nimesi lapsen Iamokseksi (, ’orvokki’).

Vartuttuaan nuorukaiseksi Iamos kahlasi puoliväliin Alfeios-virtaa ja kutsui Poseidonia ja Apollonia suureen ääneen. Apollon kutsui häntä seuraamaan ääntään Olympos-vuorelle, jossa hän antoi tälle selvännäkemisen lahjan. Tästä eteenpäin Iamos ja hänen jälkeläisensä, *Iamidit*, olivat tunnettuja yli Kreikan menestyksestään.

## Lähteet
Väinö Sutinen

**Väinö Aleksanteri Sutinen** () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana Valkoisen armeijan jääkärijoukoissa.

## Perhe ja opinnot
Sutisen vanhennat olivat kansakoulunopettaja Pekka Sutinen ja Aleksandra Albertiina Bruun. Hän kävi viisi luokkaa Joensuun klassillista lyseota.

## Jääkärikausi

Sutinen työskenteli kirjaltajana Karjalan Sanomissa Joensuussa ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 19. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, josta hänet siirrettiin pataljoonan täydennysjoukkoon ja komennettiin edelleen Suomeen. Suomessa hän toimi 14. elokuuta 1916 – 8. helmikuuta 1917 välisen ajan itäisellä etapilla. Hän palasi takaisin Saksaan, jossa hänet sijoitettiin takaisin 1. komppaniaan 23. toukokuuta 1917. Hän suoritti palattuaan Polangenissa järjestetyn erikoiskurssin (pommarikurssi).

## Suomen sisällissota
Sutinen saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 4. Jääkärirykmentin 8. jääkäripataljoonan 2. komppaniaan. Hän osallistui sisällissodan taisteluihin Raudussa, missä hän haavoittui 4. huhtikuuta 1918 ja kuoli lopulta haavoihinsa Sortavalassa 10. huhtikuuta 1918. Hänet haudattiin Joensuun sankarihautaan.

## Lähteet
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938. 
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa 1975 .

### Viitteet
Finn Hågen Krogh

**Finn Hågen Krogh** (s. 6. syyskuuta 1990) on Norjaa edustava maastohiihtäjä, joka on taustaltaan saamelainen. Hän edustaa seuratasolla Tverrelvdalen Il -seuraa.

## Arvokilpailut
Nuorten maailmanmestaruuskilpailuissa vuonna 2009 Krogh oli mukana pronssia voittaneessa Norjan viestijoukkueessa. Vuonna 2010 hän voitti kultaa viestissä ja pronssia yhdistelmäkilpailussa. Hän voitti Falunin maailmanmestaruuskilpailuissa vuonna 2015 kultaa vapaan hiihtotavan parisprintissä Petter Northugin kanssa. 15 kilometrin vapaan hiihtotavan kilpailussa hän oli viides. Lahden MM-kilpailuissa 2017 hän saavutti yhdistelmäkilpailussa pronssia ja sijoittui vapaan hiihtotavan sprintissä neljänneksi. Tämän lisäksi hän oli mukana voittamassa Norjalle viestikultaa. Seefeldin MM-kilpailuissa 2019 hän sijoittui vapaan hiihtotavan sprintissä 12:nneksi.

## Maailmancup
Maastohiihdon maailmancupissa Krogh kilpaili ensimmäisen kerran Liberecin sprintissä tammikuussa 2011 sijoittuen 21:nneksi. Ensimmäisen palkintosijansa hän saavutti oltuaan toinen Falunin finaalikiertueella kaudella 2010–2011. Hän hiihti kiertueen päättäneen takaa-ajo-osuuden nopeimmin. Kaudella 2012–2013 Krogh voitti Tour de Skin sprinttikilpailun Val Müstairissa ja oli kolmas Lahden vapaan hiihtotavan sprintissä. Falunin finaalitapahtumassa hän sijoittui jälleen toiseksi ja maailmancupin kokonaiskilpailussa kymmenenneksi.

Kaudella 2014–2015 Krogh sijoittui toiseksi Lillehammerin 3 päivän kiertueella ollen vapaan sprintissä kolmas, 10 kilometrin vapaan kilpailussa toinen ja 15 kilometrin perinteisen kilpailussa 21:nneksi nopein. Ensimmäisen maailmancupin voittonsa Krogh saavutti Davosin vapaan hiihtotavan sprintissä joulukuussa. Viikkoa myöhemmin hän oli toisessa Davosin vapaan hiihtotavan sprintissä kolmas. Helmikuussa 2015 Krogh voitti Östersundin perinteisen hiihtotavan sprintin ja vapaan hiihtotavan 15 kilometriä. Maaliskuussa hän oli Drammenin perinteisen sprintissä toinen. Hän voitti sprintticupin ja sijoittui maailmancupin kokonaiskilpailussa neljänneksi.

Kaudella 2015–2016 Krogh sijoittui kolmanneksi Rukan avaustapahtumassa. Tour de Skillä hän voitti Toblachin 10 kilometrin vapaan hiihtotavan kilpailun ja sijoittui kokonaiskilpailussa toiseksi. Lahdessa hän sijoittui toiseksi sekä vapaan hiihtotavan sprintissä että 30 kilometrin yhdistelmäkilpailussa. Maailmancupin kokonaiskilpailussa ja sprintticupissa hän oli kolmas, normaalimatkojen cupissa neljäs.

Krogh sijoittui kaudella 2016–2017 toiseksi Davosin vapaan hiihtotavan sprintissä. Hän voitti La Clusazin 15 kilometrin vapaan hiihtotavan yhteislähtökilpailun. Otepäässä hän oli toinen vapaan sprintissä. Maailmancupin kokonaiskilpailussa hän oli kymmenes ja sprintticupissa neljäs.

Kaudella 2018–2019 Krogh oli kolmas Lahden vapaan sprintissä.

## Muut kilpailut
Kaudella 2010–2011 Krogh voitti Scandinavian Cupin kokonaiskilpailun.

## Lähteet
Sing Sing

**Sing Sing Correctional Facility** on New Yorkin rikosseuraamuslaitoksen operoima osavaltionvankila, joka perustettiin vuonna 1825. Se sijaitsee Ossiningissa, noin 50 kilometriä New Yorkista pohjoiseen, Hudsonjoen varrella.

Sarjamurhaaja Albert Fish kärsi tuomiotaan Sing Singissä. Hänet teloitettiin siellä 16. tammikuuta 1936. Vakoilusta Neuvostoliiton hyväksi tuomitut Ethel ja Julius Rosenberg teloitettiin Sing Singissa vuonna 1953.

## Lähteet

## Aiheesta muualla

* Sähkötuolin edessä. Kuolemantalo kuuluisassa Sing-Sing-vankilassa, Helsingin Sanomat, 19.03.1935, nro 76, s. 4, Kansalliskirjaston digitaaliset aineistot
Marino Cardelli

**Marino Cardelli** (s. 5. lokakuuta 1987 Borgo Maggiore) on sanmarinolainen alppihiihtäjä.

Cardelli osallistui MM-kisoihin ensimmäistä kertaa vuonna 2005. Tuolloin hän oli suurpujottelussa 69. Cardelli oli Torinon olympialaisissa 2006 maansa ainoa edustaja ja kilpaili jälleen suurpujottelussa, jossa hän keskeytti ensimmäisellä kierroksella. Hän oli Åren MM-kisoissa seuraavana vuonna samassa lajissa 48. sijalla, jonka lisäksi hän osallistui pujotteluun. Cardelli keskeytti pujottelussa vuoden 2007 kisoissa, mutta sijoittui siinä 54:nneksi Val d'Isèren kisoissa 2009. Hän oli maansa yhden miehen olympiajoukkue jo toista kertaa kilpaillessaan Vancouverin olympialaisissa 2010. Cardelli oli kisoissa suurpujottelun 80. eli toiseksi hitain maaliin päässyt.

## Lähteet
Luettelo pikkuplaneetoista: 1001–2000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen 1001:stä ja päättyen 2000:een. Kokonaisen luettelon löytää katsomalla Luettelo pikkuplaneetoista.

## 1001–1100

## 1101–1200

## 1201–1300

## 1301–1400

## 1401–1500

## 1501–1600

## 1601–1700

## 1701–1800

## 1801–1900

## 1901–2000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Nollabudjetti

**Nollabudjetti** on rap-artisti Rekamin toinen studioalbumi. Sen julkaisi Skill Street Entertainment 7. joulukuuta 2011.

## Kappaleet
# 
# 
# 
# 
# 
# 
# 
# 
# 
# 
# 

## Biitit
* Keemoh: 1
* LX-Beats: 2, 4, 5, 7, 8, 9
* Nemel: 3, 10
* Kriso: 6, 11

## Arvostelut
* Tuoreet Platat: 

## Lähteet
Leyti Seck

**Leyti Alexander Seck** (s. 21. helmikuuta 1981 München, Saksa) on senegalilais-itävaltalainen alppihiihtäjä. Hän harjoittelee Itävallan joukkueen kanssa.

Seck on kilpaillut maailmancupissa vuodesta 2003 lähtien, muttei ole päässyt vielä kertaakaan 30 parhaan joukkoon. Hän osallistui MM-kisoihin ensimmäistä kertaa St. Moritzissa 2003, jossa hän sijoittui pujottelussa 55:nneksi ja suurpujottelussa 61:seksi. Seck oli suurpujottelussa 54. Bormion MM-kisoissa 2005, mutta keskeytti pujottelussa kyseisissä kisoissa. Hän osallistui Torinon olympialaisiin 2006 ainoana senegalilaisena ja kilpaili supersuurpujottelussa, jossa hän sijoittui 55:nneksi sekä pujottelussa ja suurpujottelussa, joissa hän keskeytti. Seck osallistui Val d'Isèren MM-kisoissa 2009 vain pujotteluun, jossa hän keskeytti ensimmäisellä laskullaan. Hän osallistui olympialaisiin toista kertaa Vancouverissa 2010, jossa hän oli jälleen maansa ainoa edustaja. Seck sijoittui kisojen suurpujottelussa 73:nneksi ja keskeytti pujottelussa.

Seck valmentaa Itävallan naisten jalkapalloliigassa pelaavaa USK Hofia.

## Lähteet
Aiaia

**Aiaia** (, ) on kreikkalaisessa mytologiassa myyttinen saari kaukana idässä, jonka kaupunkia Aietes, Helioksen poika hallitsee. Saarella sijaitsee tammilehto, jossa olevan tammen oksille kultainen talja oli alun perin ripustettu; tosin myöhemmässä traditiossa Aieteen maa liitettiin pikemminkin Kolkhiiseen.

*[[Odysseia]]ssa* Aiaia on metsäinen saari, jossa Kirke-velho asuu yhdessä eläimiksi loihtimiensa vieraidensa kanssa.

## Epiteetti
Aiaia on myös Kirken epiteetti, ja sitä käytettiin myös hänen poikansa Telegonoksen yhteydessä.

## Lähteet
Nevena Ignjatović

**Nevena Ignjatović** (; s. 28. joulukuuta 1990 Kragujevac) on serbialainen alppihiihtäjä.

Ignjatović on kilpaillut maailmancupissa tammikuusta 2010 lähtien. Ensimmäiset maailmancupin pisteensä hän sai oltuaan 27:s Banskon alppiyhdistetyssä maaliskuussa 2015. Kymmenen parhaan joukkoon hän on sijoittunut kuudennella sijallaan Lenzerheiden alppiyhdistetyssä tammikuussa 2018. Paripujottelussa hän on ollut parhaimmillaan neljästoista Courchevelissa joulukuussa 2017 ja tavallisessa pujottelussa yhdeksästoista Zagrebissa tammikuussa 2017.

Ignjatović osallistui olympialaisiin ensimmäistä kertaa Vancouverissa 2010, jolloin hän oli pujottelussa 32:s ja suurpujottelussa 39:s, mutta keskeytti supersuurpujottelussa. Hän sijoittui Garmisch-Partenkirchenin maailmanmestaruuskilpailuissa 2011 pujottelussa jälleen 32:nneksi, minkä lisäksi hän oli suurpujottelussa 50:s. Schladmingin MM-kilpailuissa 2013 hän oli pujottelussa 34:s ja suurpujottelussa 41:s. Sotšin olympialaisissa 2014 hän oli suurpujottelussa 28:s ja keskeytti pujottelun.

Vailin MM-kilpailuissa 2015 Ignjatović oli suurpujottelussa 42:s ja keskeytti pujottelun. St. Moritzin MM-kilpailuissa 2017 hän sijoittui alppiyhdistetyssä 24:nneksi ja suurpujottelussa 27:nneksi sekä keskeytti pujottelun. Pyeongchangin olympialaisissa 2018 hän oli alppiyhdistetyssä neljästoista sekä pujottelussa ja suurpujottelussa 26:s. Åren MM-kilpailuissa 2019 hän sijoittui alppiyhdistetyssä 19:nneksi, pujottelussa 28:nneksi ja suurpujottelussa 39:nneksi sekä keskeytti supersuurpujottelussa. Cortina d’Ampezzon MM-kilpailuissa 2021 hän oli supersuurpujottelussa 33:s sekä keskeytti syöksylaskussa ja alppiyhdistetyssä. Pekingin olympialaisissa 2022 hän sijoittui syöksylaskussa 30:nneksi.

Ignjatović voitti Trentinon universiadeissa 2013 kultaa pujottelussa. Harbinin universiadeissa 2009 hän sijoittui supersuurpujottelussa neljänneksi.

## Lähteet
Pebble Beach Golf Links

**Pebble Beach Golf Links** on golfkenttä, joka sijaitsee Kalifornian Pebble Beachissa. Kentän suunnittelivat Jack Neville ja Douglas Grant vuonna 1919.

Kenttä on yksi arvostetuimmista, ja siellä on pelattu Yhdysvaltain avoin golfturnaus kuudesti.

## Lähteet
Eugen Mack

**Eugen Mack** (21. syyskuuta 1907 Arbon – 29. lokakuuta 1979 Basel) oli sveitsiläinen telinevoimistelija, olympiavoittaja ja maailmanmestari.

Mack voitti Amsterdamin kesäolympialaisissa 1928 kultaa hypyssä ja joukkuekilpailussa sekä pronssia rekillä. Berliinin kesäolympialaisissa 1936 hän saavutti hopeaa moniottelusta, hevoselta, hypystä ja joukkuekilpailusta sekä pronssia permannolta.

Budapestin MM-kilpailuissa 1934 Mack ylsi suurmenestykseen ja saavutti viisi maailmanmestaruutta ja kaksi hopeamitalia. Prahan MM-kilpailuissa 1938 hän voitti hypyn maailmanmestaruuden, saavutti hopeaa permannolta ja joukkuekilpailusta ja sijoittui moniottelun pronssille.

Vuonna 1999 Mack nimettiin International Gymnastics Hall of Fameen.

## Lähteet
* Eugen Mack – International Gymnastics Hall of Fame 
* Eugen Mack  Sports Reference LLC.
Drybin

**Drybin** () eli **Dribin** () on pieni kaupunkityyppinen taajama ja maaseutuvaltainen hallintopiiri () Valko-Venäjän ja sen Mahiljoun maakunnan pohjoisosissa linnuntietä noin 55 kilometriä maakunnan pääkaupungista Mahiljousta koilliseen. Drybinin kaupunkimaisessa taajamassa asui vuoden 2009 lokakuussa 3&nbsp;298 ja koko maaseutupiirissä 12&nbsp;253 henkeä.

Maantieyhteyksistä tärkeimpiä ovat kantatie P123 (Mahiljou–Drybin–Horki) ja piirin eteläosien läpi kulkeva P96-kantatie (Mahiljou–Mstsislau). Hallintopiirin itäosien kautta kulkee rautatie.

## Lähteet

## Aiheesta muualla
* Lyhyt kuvaus taajamasta  (bycity.org)
* Maakuntahallinnon sivu Drybinin piiristä   (region.mogilev.by)
* Дрибинский район - Lyhyt artikkeli keskustaajamasta ja hallintopiiristä  (dorogiby.info)
* Drybinin keskustan kartta  (bycity.org)
* WikiMapia karttalinkki taajamasta ympäristöineen, kohteiden selitykset pääosin  tai 
* Neuvostoliiton aikaista topografiakarttaa alueesta 
* Piirin perustietoja ja kartta   (emaps-online.com)
* Tietoa piirin palveluista ja kuvia rakennuksista   (region.mogilev.by)
* Joitain kuvia hallintopiiristä , ,  ja  (radzima.org)
Hippeis

**Hippeis** (mon., ; yks. ) oli antiikin kreikkalaisten ratsuväestä käyttämä nimitys. Luokka oli toiseksi korkein Ateenan neljästä sosiaaliluokasta, ja koostui miehistä, jotka olivat kyllin varakkaita ylläpitämään sotahevosta valtion palveluksessa. Sosiaaliluokkana se on verrannollinen Rooman valtakunnan equites-luokkaan ja jossain määrin jopa keskiajan ritareihin.

Ateenassa luokka viittasi niihin kansalaisiin, joiden varallisuus oikeutti heidän kuulumisensa toiseksi korkeimpaan yhteiskuntaluokkaan. Spartassa *hippeis* oli kuninkaallinen kunniavartiosto, joka koostui 300 valikoidusta alle 30-vuotiaasta nuorukaisesta, jonka jäsenet – vaikka alun perin olivatkin ratsuväkeä – palvelivat lopuksi raskaana jalkaväkenä. Ateenan ja Spartan ratsuväki muodostettiin vasta persialaissotien jälkeen, kun taas Thessaliassa ja Boiotiassa ratsuväkeä oli käytössä jo arkaaisella kaudella.

Kreikkalainen ratsuväki oli raskaasti panssaroitua ja aseistettua, mikä haittasi sen käyttökelpoisuutta taistelussa. Se oli varustettu metallikypärillä ja levyhaarniskoilla, ja sen aseistukseen kuuluivat kaksiteräiset miekat ja keihäät. Kilpiä ei kuitenkaan käytetty.

Vasta Filippos II:n ja Aleksanteri Suuren aikana ratsuväestä tuli merkityksellinen osa armeijaa. Makedonialainen ratsuväki oli jaettu kevyeen ja raskaaseen ratsuväkeen, jotka kumpikin koostuivat noin 200 miehen vahvuisista osastoista.

## Lähteet
* 

### Viitteet
Urbanlining

**Urbanlining**, eli **urbbaus**, on tasapainoilua kapean tasapainoliinan (slackline) päällä urbaanissa ympäristössä. Laji muistuttaa nuorallakävelyä. Urbbausta voi harrastaa kaupunkikeskustoissa, puistoissa, rannoilla tai missä tahansa, mihin tasapainoliina on mahdollista kiinnittää. Liinan voi kiinnittää esimerkiksi kahden puun tai vahvojen telineiden tai tolppien välille kuormaliinoista tutun kiristysräikän avulla.

Urbanlining on slacklining-lajin urbaani muoto. Se on kehitetty kaupunkialueilla asuvia ihmisiä varten. Lajin harrastajille on tyypillistä hyppiminen ja näyttävä temppuilu liinan päällä. Urbbausta harrastavat erityisesti nuoret, jotka ovat kokeilleet myös muita urbaaneja liikuntamuotoja, kuten parkouria ja freerunningia. Lajin harjoittelemisen voi aloittaa kuka tahansa ikään katsomatta. Pienet lapset oppivat tasapainoilun helposti ja saattavat hyvinkin nopeasti ottaa ensimmäiset askeleensa nauhalla ilman tukea.

Lajissa käytettävää tasapainoliinaa voidaan käyttää myös fysioterapiassa ja kuntoutuksessa. Tasapainoilu liinan päällä kehittää monipuolisesti tasapainoaistia, lihasvoimaa, liikkuvuutta, koordinaatiota ja kehonhallintaa, sekä mm. keskittymiskykyä.

## Katso myös

*Trampoliinivoimistelu

## Lähteet
* Urbanlining-koulutussivusto

## Aiheesta muualla
* Suomalainen urbanlining-koulutussivusto
* Urbanlining.com  – Urbbaajien maailmanlaajuinen verkkoyhteisö
Itako

**Itako** () on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin kaakkoisosassa Tonejoen alajuoksulla Kasumigaura-, Kitaura- ja Sotonasakaurajärvien välissä. Etelässä kaupunki rajautuu Chiban prefektuuriin. Itakossa on 27&nbsp;733 asukasta (syyskuussa 2020) ja sen pinta-ala on 71,40 neliökilometriä.

Itakoa palvelee JR Higashi-Nihonin Kashima-linja.

## Kuvia

Tiedosto:Kaiunzan Choshoji Temple 01.jpg|Chōshō-ji
Tiedosto:Uwado, Itako, Ibaraki Prefecture 311-2435, Japan - panoramio.jpg|Uwadon aluetta
Tiedosto:Float of old Hon-ch of Sawara carryibng the Jingu-kogo empress' doll,Hama-cho,Itako city,Japan.jpg|Festivaali Hamachōn kaupunginosassa
Tiedosto:Itako Maekawa Iris Garden 20110615a.jpg|Suigō Itakon kurjenmiekkapuutarhaa
Tiedosto:Itako Station 01.jpg|Itakon rautatieasema


## Lähteet

## Aiheesta muualla

* Kaupungin internetsivut
Jōsō

**Jōsō** () on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin lounaisosassa Kinu- ja Kokaijokien varrella. Kaupungin itäosat ovat alavaa alluviaalitasankoa, länsiosissa on kukkuloita. Jōsōssa on 62&nbsp;737 asukasta (syyskuussa 2020) ja sen pinta-ala on 123,64 neliökilometriä.

Jōsōn kaupunki perustettiin vuonna 2006, kun Mitsukaidōn kaupunkiin liitettiin Ishigen maaseutukaupunki. Samalla se muutti nimensä Jōsōksi.

Jōsōta palvelee Kantō-rautateiden Jōsō-linja.

## Kuvia

Tiedosto:Kuwabara-jinja(Jousou,Ibaragi).jpg|Kuwabara-jinja
Tiedosto:Mitsukaido Station Platform-2.jpg|Mitsukaidōn rautatieasema
Tiedosto:Joso city office 1.jpg|Jōsōn kaupungintalo
Tiedosto:Mitsukaido district Joso city center area Aerial photograph.1990.jpg|Mitsukaidōn kantakaupunki vuoden 1990 ilmakuvassa


## Lähteet

## Aiheesta muualla

* Kaupungin internetsivut
Kasama

**Kasama** () on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin keskiosassa Yamizovuorten eteläreunalla. Kaupungin läpi virtaa Hinumajoki. Kasamassa on 73&nbsp;723 asukasta (syyskuussa 2020) ja sen pinta-ala on 240,40 neliökilometriä.

Kasama kehittyi historiallisesti Kasama Inari-jinjan šintolaisen pyhäkön portineduskaupunkina. Kaupunkioikeudet Kasamalle myönnettiin vuonna 1958. Kaupunki laajeni huomattavasti vuonna 2006, kun siihen liitettiin Iwaman ja Tomoben maaseutukaupungit. Merkittävä perinteinen elinkeino on Kasama-keramiikan valmistus.

Kasamaa palvelevat JR Higashi-Nihonin Jōban-linja ja Mito-linja.

## Kuvia

Tiedosto:Ibaraki Ceramic Art Museum.JPG|Ibarakin keramiikkamuseo
Tiedosto:Kasama Station 201805a.jpg|Kasaman rautatieasema
Tiedosto:吾国山山頂から北面の眺め.jpg|Näkymä Wagakunivuorelta
Tiedosto:Kasama city center area Aerial photograph.1986.jpg|Kasaman kantakaupunki vuoden 1986 ilmakuvassa


## Lähteet

## Aiheesta muualla

* Kaupungin internetsivut
Taipein rautatieasema

**Taipein rautatieasema** () on yksi Taipein julkisen liikenteen solmukohdista. Aseman kautta kulkee päivittäin yli 400&nbsp;000 matkustajaa, joista 321&nbsp;806 käyttää aseman metrolinjoja ja 52&nbsp;313 suurnopeusjunaa. Asema sijaitsee Zhongzhengin kaupunginosassa Taipein keskustassa.

Työt Taiwan Taoyuanin kansainvälinen lentoasemalle kulkevan rautatieyhteyden rakentamiseksi ovat käynnissä ja yhteyden on tarkoitus valmistua vuonna 2013. Asemalla on käynnissä myös pilvenpiirtäjä Gate of Taipein rakennustyöt.

Taipein ensimmäinen rautatieasema valmistui Dadaochengin alueelle vuonna 1891, kun Taiwanin ensimmäinen rautatieyhteys Taipein ja Keelungin välillä valmistui. Aluksi rakennettiin tilapäinen asema ja pysyvä asema valmistui vuonna 1897. Vuonna 1901 asema siirrettiin nykyiseen sijaintiin nähden itään. Vuonna 1940 asema rakennettiin uudelleen kasvaneen matkustajamäärän takia.

Taipein keskustan rautatieyhteyksien ruuhkaisuuden vähentämiseksi rakennettiin tunneli Huashanin ja Wanhuan välille. Rakennustyöt olivat osa laajempaa projektia, jonka tavoitteena on siirtää rautatieliikenne maanalaiseksi. Maanalaisten rakennustöiden valmistuttua 2. syyskuuta 1989, asema siirrettiin nykyiseen paikkaansa ja vanha asema tuhottiin.

Nykyistä asemaa laajennettiin Taipein metron valmistumisen myötä. Metroasema sijaitsee asemarakennuksen alla ja se avautui vuonna 1998. Rakennuksen ympärillä sijaitsee laajoja maanalaisia ostoskeskuksia.
Kashima (Ibaraki)

**Kashima** () on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin kaakkoisosassa Kitaurajärven ja Tyynenmeren välissä. Sillat liittävät Kashiman Itakon ja Namegatan kaupungeihin Kitauran toisella puolella. Kashimassa on 67&nbsp;159 asukasta (syyskuussa 2020) ja sen pinta-ala on 106,02 neliökilometriä.

Kashima kehittyi historiallisesti Kashima-jingūn šintolaisen pyhäkön portineduskaupunkina. Se oli Hitachin provinssin pääpyhäkkö. Useita pyhäkön rakennuksia on valittu Japanin tärkeäksi kulttuuriomaisuudeksi. Japanin nykyisen kunnallishallinnon perustamisen yhteydessä vuonna 1889 Kashimasta tehtiin maaseutukaupunki. Kaupunkioikeudet se sai vuonna 1954, minkä jälkeen kaupungin rannikolle on rakennettu suurimittakaavaista terästeollisuutta ja Kashiman satama. Kashima tunnetaan myös J1 Leaguessa pelaavan Kashima Antlers -jalkapallojoukkueen kotipaikkana.

Kashimaa palvelevat JR Higashi-Nihonin Kashima-linja ja Kashima rinkai -rautatien Ōarai–Kashima-linja.

## Kuvia

Tiedosto:Oritsu Beach 10.jpg|Oritsun hiekkarantaa
Tiedosto:Kashima Stadium 1.JPG|Kashiman jalkapallostadion
Tiedosto:Oarai Kashima Line in Kashima City 02.jpg|Ōarai–Kashima-linjan juna
Tiedosto:Kashima Public Library 1.jpg|Kashiman kaupunginkirjasto


## Lähteet

## Aiheesta muualla

* Kaupungin internetsivut
Hur Seung-Wook

**Hur Seung-Wook** (s. 25. huhtikuuta 1972 Suwon) on eteläkorealainen alppihiihtäjä. Hän osallistui peräti viisiin peräkkäisiin olympialaisiin vuosina 1988&ndash;2002.

Hur on kilpaillut maailmancupissa vuodesta 1994 lähtien, muttei ole päässyt kertaakaan 30 parhaan joukkoon. Hän osallistui olympialaisiin ensimmäistä kertaa vuonna 1988, jolloin hän vasta 15-vuotiaana sijoittui supersuurpujottelussa 41:seksi. Hur kilpaili Albertvillen kisoissa 1992 neljässä eri lajissa, muttei päässyt maaliin saakka yhdessäkään. Hän oli Lillehammerissa 1994 pujottelussa 21. ja suurpujottelussa 33. Hur toimi maansa lipunkantajana Naganon olympialaisten avajaisissa 1998 ja sijoittui kisojen pujottelussa 23:nneksi ja suurpujottelussa 33:nneksi. Hän kilpaili uransa ainoissa MM-kisoissaan St. Antonissa 2001, jossa hän oli suurpujottelun 32., mutta keskeytti pujottelussa ensimmäisellä kierroksella. Hur toimi maansa lipunkantajana toista kertaa peräkkäin Salt Lake Cityssä 2002. Kisoissa hän keskeytti suurpujottelussa ja joutui hylätyksi pujottelussa.

## Lähteet
Peter Scott (alppihiihtäjä)

**Peter Scott** (s. 27. marraskuuta 1990 Kapkaupunki) on eteläafrikkalainen alppihiihtäjä. Hän edustaa seuratasolla ranskalaista Peyragudes SC:tä. Scott asuu Gazavessa Ranskassa ja hänen valmentajanaan toimii entinen alppihiihtäjä Alexander Heath.

Scott osallistui MM-kilpailuihin ensimmäistä kertaa vuonna 2009, jolloin hän oli pujottelussa 57. ja suurpujottelussa 75. Hän kilpaili seuraavana vuonna Vancouverin olympialaisissa 2010, joissa hän keskeytti suurpujottelun jo ensimmäisellä kierroksella. Scott oli suurpujottelussa 64. Garmisch-Partenkirchenin MM-kisoissa 2011, mutta keskeytti samoissa kisoissa pujottelussa.

## Lähteet
Kasumigaura (Ibaraki)

**Kasumigaura** () on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin eteläosassa Kasumigaurajärven rannikolla. Pohjoisessa kaupunki ulottuu Koisejoelle ja Tsukubavuorten reunavuorille. Kasumigaurassa on 41&nbsp;354 asukasta (syyskuussa 2020) ja sen pinta-ala on 156,60 neliökilometriä.

Kasumigauran kaupunki perustettiin vuonna 2005 liittämällä yhteen aiempi Kasumigauran maaseutukaupunki ja Chiyodan maaseutukaupunki.

Kasumigauraa palvelee JR Higashi-Nihonin Jōban-linja.

## Kuvia

Tiedosto:Nio-mon Gate (Gate of Deva) of Ayumizaki-kannon temple.jpg|Ayumizaki-Kannonin temppeli
Tiedosto:Ibaraki prefectural road route 141 (Ushiwata-Babayama-Tsuchiura line) in Ushiwata,Kasumigaura city.JPG|Ushiwatan kaupunginosaa
Tiedosto:Kasumigaura-shi Aquarium.JPG|Kasumigauran akvaario
Tiedosto:Chiyoda Country Club, Kasumigaura Ibaraki Aerial photograph.2008.jpg|Chiyoda Country Club ilmakuvassa


## Lähteet

## Aiheesta muualla

* Kaupungin internetsivut
Timo Kivilompolo

**Timo Kivilompolo** (s. 12. lokakuuta 1965 Pietarsaari) on uransa lopettanut suomalainen jalkapalloilija. Hän oli pelipaikaltaan keskikenttäpelaaja tai vasen laitalinkki.

Kivilompolon kasvattajaseura oli Pietarsaaren Into. Hän siirtyi vuonna 1983 FF Jaroon, mutta sai odottaa ensiesiintymistään seuraavalle kaudelle. Kivilompolo nousi Jaron runkopelaajaksi ja seuran noustessa SM-sarjaan vuonna 1989, teki hän pääsarjadebyyttinsä ensimmäisessä ottelussa 29. huhtikuuta Jaron hävitessä Kuusysille. Vajaa kuukausi myöhemmin hän teki ensimmäisen pääsarjamaalinsa ottelussa Mikkelin Palloilijoita vastaan. Kaudeksi 1990 Jaro tippui takaisin I divisioonaan, mutta palasi seuraavaksi kaudeksi taas korkeimmalle sarjatasolle.

Hän edusti Jaroa yhteensä neljäntoista kauden verran kauteen 1996 saakka. Vuonna 1997 hän siirtyi Vaasan Palloseuraan joukkueen voittaessa hopeaa Veikkausliigassa. Kaudeksi 1998 hän palasi Jaroon, jossa pelasi vuoteen 2000 saakka. Kausina 2001–2006 Kivilompolo edusti kokkolalaista Öja-73:aa, jossa hän pelasi Kakkosta ja Kolmosta. Hän palasi kilpajalkapallon pariin vuonna 2008 No Starsin riveihin Neloseen.

Vuonna 2008 Kivilompolo valittiin Veikkausliigan legendaksi. Uransa aikana hän pelasi korkeimmalla sarjatasolla kaikkiaan 217 ottelua ja teki niissä 26 maalia. Kivilompolo tunnettiin urallaan luotettavana rangaistuspotkujen laukojana.

## Lähteet

### Huomiot
Kamisu

**Kamisu** () on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin kaakkoisosassa Tyynenmeren rannikolla. Etelässä ja lännessä kaupunki rajautuu Tonejokeen ja Chiban prefektuuriin, luoteessa on Sotonasakaurajärvi, joka laskee Tonejokeen Hitachi-Tonejokea pitkin. Kamisussa on 95&nbsp;551 asukasta (elokuussa 2020) ja sen pinta-ala on 146,97 neliökilometriä.

Kamisu sai kaupunkioikeudet vuonna 2005, kun Kamisun maaseutukaupunkiin liitettiin Hasakin maaseutukaupunki. Kaupungin pohjoisosassa on Kashiman puolelle ulottuva suuri teollisuusvyöhyke, jonne on sijoittunut esimerkiksi teräs- ja petrokemian teollisuutta sekä Tōkyō denryokun lämpövoimalaitos.

## Kuvia

Tiedosto:Main shrine of Tegosaki-jinja shrine (Kamisu city, Ibaraki prefecture).jpg|Tegosaki-jinja
Tiedosto:Kashima Coastal Industrial Region 02.jpg|Teollisuutta Kamisun rannikolla
Tiedosto:Gonoike Pond, Ibaraki 18.jpg|Gōnoiken lampi
Tiedosto:Wind Power Kamisu 05.jpg|Tuulivoimala Kamisussa


## Lähteet

## Aiheesta muualla

* Kaupungin internetsivut
Petri Lehtonen (jalkapalloilija)

**Petri Lehtonen** (s. 23. lokakuuta 1975 Turku) on uransa lopettanut suomalainen jalkapalloilija. Hän oli pelipaikaltaan puolustava keskikenttäpelaaja, mutta pystyo pelaamaan myös keskuspuolustajana.

Lehtonen on Turun Toverien kasvatti. Hän teki 16-vuotiaana ensiesiintymisensä seuran edustusjoukkueessa II divisioonan kaudella 1992, pelaten neljässä ottelussa. Kaudeksi 1993 Lehtonen oli isomman roolin perässä tehnyt sopimuksen sarjatasoa alempana pelanneen FC Interin kanssa, mutta seura osti TuTon sarjapaikan ja Lehtonen jatkoi pelaamista II divisioonassa. Hän nousi heti ensimmäisellä kaudellaan FC Interin pelaavaan kokoonpanoon ja kymmenen kauden ajan oli seuran tärkeimpiä pelaajia, ollen mukana nostamassa sen Veikkausliigaan kahdesti ja vakiinnuttamassa FC Interin paikan pääsarjassa. Vuosina 1993–2002 Lehtonen pelasi seurassa yhteensä 223 sarjaottelua ja teki kahdeksan maalia. Vain hänen veljensä Henri Lehtonen sekä Ari Nyman ovat pelanneet enemmän otteluita FC Interissä.

Lehtosen nuorempi veli Henri pelaa FC Interissä ja on myös toiminut joukkueen kapteenina.
Ališer Kudratov

**Ališer Kudratov** (s. 11. tammikuuta 1986) on tadžikistanilainen alppihiihtäjä. Hän on kilpaillut vuodesta 2006 lähtien ja kiertänyt FIS:n kisoja pääasiassa Aasiassa. Kudratov toimi maansa lipunkantajana Vancouverin olympialaisten avajaisissa 2010, vaikkei osallistunut kisoihin urheilijana.

## Lähteet
Käet (suku)

**Käet** (*Cuculus*) on käkien heimoon kuuluva käkilintusuku. Siihen kuuluu BirdLife Suomen mukaan kymmenen lajia.

## Käkiin kuuluvat lajit
* Afrikankäki (*Cuculus gularis*)
* Celebesinhaukkakäki (*Cuculus crassirostris*)
* Idänkäki (*Cuculus optatus*)
* Kiinanidänkäki (*Cuculus saturatus*)
* Intiankäki (*Cuculus micropterus*)
* Käki (*Cuculus canorus*)
* Madagaskarinkäki (*Cuculus rochii*)
* Mustakäki (*Cuculus clamosus*)
* Pikkuhaukkakäki (*Cuculus poliocephalus*)
* Punarintakäki (*Cuculus solitarius*)

## Lähteet
* 

## Aiheesta muualla
*Laji.fi: Käet (''Cuculus'')
*ITIS: Cuculus
Erdinç Türksever

**Erdinç Türksever** (s. 30. marraskuuta 1985 Kars) on turkkilainen alppihiihtäjä.

Türksever osallistui MM-kisoihin ensimmäistä kertaa vuonna 2005. Hän oli tuolloin pujottelun 53. nopein, mutta keskeytti suurpujottelussa toisella kierroksella. Türksever sijoittui pujottelussa Åren kisoissa 2007 44:nneksi ja Garmisch-Partenkirchenissä 2011 48:nneksi. Hän ei lähtenyt suurpujotteluun vuonna 2007, mutta oli lajissa 65. vuoden 2011 kisoissa. Türksever osallistui pujotteluun ja suurpujotteluun myös Vancouverin olympialaisissa 2010, muttei päässyt tuolloin maaliin asti kummassakaan lajissa.

## Lähteet
Villi Itä – kalevalainen rapsodia

**Villi Itä − kalevalainen rapsodia** on Piirpauke-yhtyeen seitsemäs studioalbumi vuodelta 1986.

Albumin ilmestyessä Piirpauke oli toiminut jo vuosikymmenen ajan ja ehtinyt muodostua käsitteeksi suomalaisessa musiikkikentässä yhdistäessään omaperäisellä tavalla jazziin ja popmusiikkiin suomalaisen kansanmusiikin ja maailmanmusiikin elementtejä.

Levyn alaotsikon mukaan kyseessä on kalevalainen rapsodia, albumin musiikki on tehty tilauksesta vuoden 1985 Kajaanin Runoviikon *Sana ja sävel kalevalaisessa Kajaanissa* -tapahtumaan, jolloin vietettiin Kalevalan 150-vuotisjuhlavuotta. Yhtyeen johtohahmo Sakari Kukko on kertonut, että musiikin lähtökohtana ovat karjalaiset ja inkeriläiset runosävelmät. Levyn lähes koko materaali on mukana myös Sakari Kukon vuonna 2000 ilmestyneellä albumilla *[[Kalevala Spirit]]*.

Albumi julkaistiin Saksassa Jaro Medienin toimesta vinyylilevynä nimellä *The Wild East*. Albumi julkaistiin myös Suomessa vinyylilevynä Rockadillo Recordsin toimesta sekä englanninkielisin (The Wild East) että suomenkielisin (Villi itä) kansin. Vuonna 1987 Jaro julkaisi albumista saksalaisen CD-painoksen yhteistyössä Rockadillo Recordsin kanssa.

Albumin kansikuvana toimii taidemaalari Akseli Gallen-Kallelan maalaus *[[Sammon taonta]]* vuodelta 1893.

## Kappaleet

Kaikki kappaleet säveltänyt Sakari Kukko ja sanoitukset trad., ellei toisin mainita.

### A-puoli
# 
# 
# 
# 
# 
# 

### B-puoli
#
# 
# 
# 
# 

## Kokoonpano
### [[Piirpauke]]
* Sakari Kukko - huilu, saksofonit, kosketinsoittimet, kantele, lyömäsoittimet ja laulu
* Badu Ndjay - kitara, congat ja kitarasoolot (kappaleissa 3, 4 ja 7 sekä kappaleen "Maanitus" jälkimmäinen soolo)
* Pekka Rechardt - kitara ja soolot (kappaleissa 2, 4, 9 ja 11 sekä kappaleen "Maanitus" ensimmäinen soolo)
* Tauno Railo - basso ja laulu (kappaleissa "Kenen kylä - Kuulin käen ja "Nyt mie jouvan laulamahan")
* Aku Nyyssönen - rummut, timbaalit, lyömäsoittimet ja laulu (kappaleissa "Kenen kylä - Kuulin käen ja "Nyt mie jouvan laulamahan")

### Muut muusikot
* Timo Itkonen - laulu (kappaleessa "Nyt mie jouvan laulamahan")

### Tuotanto
* Timo Itkonen - apulaistuottaja
* Timo Järvinen - äänitys
* Piirpauke - miksaus (BASE-studio)
* Sakari Kukko - tuottaja 
* Tauno Railo - tuottaja
* Perttu Näsänen - layout
* Akseli Gallen-Kallela - etukannen kuva (*[[Sammon taonta]]*, öljymaalaus vuodelta 1893)
* Douglas Siven - valokuva (etukansi)
* Jouko Leskelä - takakannen kuva
* Jyrki Näsänen - art director
* Petri Karjalainen - lisätty teksti ja englanninkieliset otsikot

## Lähteet
*Villi itä Fono-äänitetietokanta
*The Wild East / Villi itä Fono-äänitetietokanta

### Viitteet
Ally Walker

**Allene Damian Walker** (s. 25. elokuuta 1961 Tullahoma, Tennessee, Yhdysvallat)  on yhdysvaltalainen näyttelijä, joka tunnetaan televisiosarjoista *[[Santa Barbara (televisiosarja)|Santa Barbara]]*, *[[Pimeyden sydän (televisiosarja)|Pimeyden sydän]]*, *[[Sons of Anarchy]]* ja *[[Ghosted]]*.

## Ura
Walker opiskeli biokemistiksi Kalifornian yliopistossa ja työskenteli sittemmin tutkijana geenitekniikan parissa valmistautuessaan UCLA lääkintäkouluun. Walker kuitenkin kiinnostui näyttelemisesti vietettyään yhden lukukauden Lontoossa Richmond College of Artsissa.

Sittemmin Walker päätyi televisioon vuonna 1988 saatuaan ensimmäisen roolin televisiosarjasta Santa Barbara. Vierailun jälkeen Walker on esiintynyt pääosin draama-, komedia-, ja rikossarjoissa ja muutamissa elokuvissa. Hän esiintyi 1990-luvulla muun muassa televisiosarjoissa Matlock, Koira haudattuna, Kauhua kryptasta, Moon Over Miami ja Kameleontti.  Lisäksi Walker esiintyi elokuvissa Viimeinen majapaikka, Täydellinen sotilas ja Unta vai rakkautta.

Myös 2000-luvulla Walker esiintyi pääosin televisiosarjoissa, kuten Sleeper Cell, Teho-osasto, Shield – lain varjolla, Sano että rakastat, Kova laki, Boston Legal, CSI ja Kova laki: Erikoisyksikkö.

## Lähteet
Alektryon

**Alektryon** (, *kukko*) oli kreikkalaisessa mytologiassa nuorukainen, joka oli Areen ystävä. Areella oli tapana ottaa Alektryon mukaansa aina kun hän lähti retkilleen Afroditen luokse. Tämän tehtävä oli vartioida ovella Helioksen, auringonjumalan varalta, ettei tämä pääsisi yllättämään Aresta kesken vierailun ja kertomaan asiasta Afroditen puolisolle Hefaistokselle. Eräänä yönä Alektryon kuitenkin nukahti kesken vartioinnin, ja aurinko pääsi yllättämään parin kesken nokosten. Hefaistos kuuli asiasta ja sulki Areen pitkäksi aikaa häkkiin. Kun Ares vihdoin pääsi vapaaksi, hän suivaantuneena muutti Alektryonin kukoksi, joka ei koskaan unohtaisi ilmoittaa auringon saapumisesta aamuisin.

## Lähteet
Owsley Stanley

**Owsley Stanley** (oik. **Augustus Owsley Stanley III**, 1935 Kentucky – 13. maaliskuuta 2011 Cairns, Australia) oli yhdysvaltalainen äänittäjä ja äänentoistolaitteiden kehittäjä, joka tuli tunnetuksi vaihtoehtokulttuurissa LSD:n massavalmistajana. Stanley tunnettiin lempinimellä **Bear**. Stanleyn isoisä oli kongressiedustaja, kuvernööri ja senaattori Augustus Owsley Stanley.  Stanley harjoitti nuorena insinööriopintoja, työskenteleli Jet Propulsion Laboratoryssa Kaliforniassa, teki kesätöitä lähetysinsinöörinä TV- ja radioasemilla Los Angelesissa ja harrasti radioamatööritoimintaa. Stanley myös opiskeli balettia, ranskaa ja venäjää.

## LSD:n valmistajana
Stanley törmäsi LSD:n reseptiin Berkeleyn yliopiston kemian lehdessä ja päätti ryhtyä valmistamaan tuolloin vielä laillista ainetta.

Stanleyn väitetään valmistaneen jopa 1,25 miljoonaa LSD-annosta vuosina 1965–1967. Tom Wolfe kirjoitti hänestä kirjassaan *[[The Electric Kool-Aid Acid Test]]* (1968), ja hän innoitti myös Jefferson Airplanen laulua ”Bear Melt”, Steely Danin laulua ”Kid Charlemagne” (1976) ja Grateful Deadin laulua ”Alice D Millionaire”. Stanleyn valmistamien *Monterey Purple* -annosten väitettiin innoittaneen Jimi Hendrixin ”Purple Haze” -hittiä, minkä Hendrix tosin tiukasti kielsi. Käyttäjät jopa nimesivät huumeen uudelleen Purple Hazeksi. Kun LSD lopulta kiellettiin, Stanley sai ensin ehdonalaisen tuomion ja vuonna 1970 kolmen vuoden ehdottoman vankeustuomion. Vankilassa olleessaan hän opetteli korujen valmistusta ja myi korujaan kuuluisuuksille kuten Keith Richards ja Jackson Browne.

Oxford English Dictionary -sanakirjassa ”Owsley” on substantiivi, joka kuvaa LSD:n erityisen puhdasta muotoa.

## Ääniteknikkona
Stanley äänitti muiden muassa Miles Davisin, Jimi Hendrixin, Johnny Cashin ja Janis Joplinin esiintymisiä. Hän kehitti tehokkaampia äänentoistolaitteita, joiden avulla yhtyeet saattoivat esiintyä entistä suuremmille yleisömassoille. Stanley myös rahoitti LSD-tuloillaan Grateful Dead -yhtyeen toimintaa.

## Myöhemmät vaiheet
Stanley muutti 1970-luvun lopulla Australiaan, jossa hän eli valmistamiaan koruja ja taide-esineitä myymällä. Hän sai surmansa auto-onnettomuudessa 13. maaliskuuta 2011 Cairnsissa menetettyään myrskyssä autonsa hallinnan.

## Lähteet
Voranava

**Voranava** () eli **Voronovo** (; ; ) on pieni kaupunkimainen taajama ja hallintopiiri () Hrodnan alueen pohjoisosissa Valko-Venäjällä.

Voranavan maaseutuvaltaisen hallintopiirin asukasluku oli 2009 väestönlaskennassa 30&nbsp;477. Tämä sisälsi Voranavan (6&nbsp;332 as.) ja Radunin (2&nbsp;673 as.) kaupunkimaiset taajamat ja näitä ympäröivän maaseudun asukkaat.

Liettuan rajalle on keskustaajamasta vain 19 kilometriä. Pohjoisesta Liettuan Vilnasta (64&nbsp;km) saapuva eurooppatie  (eli Valko-Venäjän valtatie M11) on tärkeimpiä liikenneyhteyksiä ja kulkee Voravavan kautta etelään kohti Lidaa (34&nbsp;km). Valtatiellä on melko vilkas rajanylityspaikka (raja-asema Benjakoni) piirin alueella. Likimain samansuuntainen rautatieyhteys kulkee Voranavan taajaman kautta, mutta on lähinnä tavaraliikenteen käytössä.

## Lähteet

## Aiheesta muualla

*Luettelo Valko-Venäjän rajanylityspaikoista
*Lyhyt kuvaus taajamasta  (bycity.org)
*Voranavan piiri   (region.grodno.by)
*Voranavan keskustan kartta  (bycity.org)
*WikiMapia karttalinkki, kohteiden selitykset pääosin  tai 
*Neuvostoliiton aikaista topografiakarttaa alueesta 
*Valko-Venäjän rautateiden karttapohjainen aikatauluhaku  
*Valokuvia kaupunkimaisen taajaman rakennuksista  (globustut.by)
*Valokuvia Voranavan piiristä  (radzima.org)
Black Church

__NOTOC__
**Black Church** on suomalaisen black metal -yhtye Enochian Crescentin kolmas studioalbumi, joka julkaistiin 22. helmikuuta 2006.

## Kappaleet
#
#
#
#
#
#
#
#
#

## Kokoonpano
* Sister Wrath – laulu
* Brother Chaplain Victor – kitara, laulu
* Cantor Dr. von Pfosforus – basso, laulu
* Deacon Mathias – kitara
* Bishop B. Bolton – rummut

## Arvostelut
* Imperiumi.net: 8+/10

## Lähteet

## Aiheesta muualla
*
O.B.C

__NOTOC__
**O.B.C** on kolmen suomalaisen black metal -yhtyeiden O:n, The True Black Dawnin ja Enochian Crescentin split-albumi, joka on julkaistu vuonna 2005 levymerkillä Woodcut Records.

## Kappaleet
;O
#
#
#

;The True Black Dawn
#
#
#
#
#
#
#

;Enochian Crescent
#
#
#

## Aiheesta muualla
*
NEF.VI.LIM

**NEF.VI.LIM** on suomalaisen black metal -yhtye Enochian Crescentin toinen EP-levy, joka on julkaistu vuonna 2010.

Albumi nousi Midprice-listan ensimmäiseksi 1.

## Kappaleet
#
#
#
#
#
#

## Kokoonpano
;Yhtye
* Drakh Wrath – laulu
* Victor Floghdraki – laulu, kitara, taustalaulu, piano (kappale 4), tuottaja
* Vilhelm – kitara, taustalaulu
* Tuomas Tunturituuli – bassokitara
* Black Vomit Bolton – rummut

;Vierailevat muusikot
* Teque – musiikkiohjelmointi (kappale 5)
* Janos Honkonen – theremin (kappale 3) 

;Tuotanto
* Sami Koivisto – äänittäjä, miksaaja, masteroija
* Jani Autero – äänittäjä (rummut)
* Helgorth – grafiikka, design
* Timo Honkanen – valokuvat
* Maija Lahtinen – valokuvat
* Toni Salminen – valokuvat

## Arvostelut
* Imperiumi.net: 8–/10

## Lähteet

## Aiheesta muualla
*
TUL Cup 2006

Työväen Urheiluliiton jalkapallomestaruus ratkaistiin Vaasassa 4.&ndash;5. maaliskuuta 2006. Mestaruuden voitti FC Kiisto.

## Lohko A

## Lohko B

## Sijoitusottelut

## Aiheesta muualla
* http://www.tpv.fi/index.php?option=com_content&view=article&id=202&Itemid=295 
* http://www.saunalahti.fi/jorkg/ottohj_2006.html 
* http://www.porilaiset.com/forum/viewtopic.php?f=45&t=748&st=0&sk=t&sd=a&start=150
Babalon Patralx de Telocvovim

__NOTOC__
**Babalon Patralx de Telocvovim** on suomalaisen black metal -yhtye Enochian Crescentin ensimmäinen EP-levy, joka julkaistiin vuonna 1998.

## Kappaleet
#
#
#
#
#

## Kokoonpano
* Wrath – laulu
* Victor – kitara, laulu
* Eappa – kitara
* Harald – bassokitara
* Generis – rummut

## Aiheesta muualla
*